Public procurement notice: Contract Notice
Published: 2021-04-16
Buyer: Központi Humánfejlesztési Nonprofit Korlátolt Felelősségű Társaság
Country: HU
Contract type: Works
Procedure: Open procedure
CPV classification: 45210000: Building construction work | 45215100
Submission deadline: 2021-06-14
Award criteria: The most economic tender

Technical requirements: Vállalkozási szerződés, ORFI-Országos Reumatológiai Intézet 1023 Budapest, Frankel Leó út 25-29. alatti 56-62 sz. új kórházépület, I. ütem feladatainak elvégzésére - tervezés és kivitelezés
Az ORFI meglévő épületeinek korszerűsítése, előírások szerinti komfortosítása a meglévő épületek alapterületének kihasználása mellett ágyszám csökkenést idéz elő. Ennek ellensúlyozására, valamint az ORFI-ból jelenleg hiányzó funkciók fogadására Új kórház épület építését kell megvalósítani a Frankel Leó út 62/a telken ahol jelenleg az Ambulancia épületei találhatóak. Az Új kórház épület fogadni képes a meglévő épületekből kiszoruló cca. 100 ágyon kívül a nappali kórházi funkciót (24 ágy), ahol elvégezhetőek a kiterjedt mozgásszervi szűrővizsgálatok, járóbeteg ellátás színvonalának emelése, mozgásszervi tudásközpont kialakítása, klinikai gyógyszervizsgálatok elvégzéséhez labor létrehozása, a gyógyvizeink hatékonyságát igazoló kutatóintézet kialakítása, valamint új intézeti osztályok létrehozása, intézeti diagnosztika centralizálását elősegítendő az Új kórház épületbe kerülne át a jelenleg másutt található denzitometriás, intézeti képalkotó és MRI labor. A pinceszinten első ütemben 53 gépkocsi elhelyezésére alkalmas parkoló (az ORFI többi telephelyén a parkolás nem megoldott) kerülne kialakításra.
A teljes ORFI projekt az építési sorrend az alábbi kell legyen a három különálló telken megvalósuló beruházással kapcsolatban. Az első a Lukács Épület műemléki homlokzat felújítása. Ezzel párhuzamosan vagy ez után kell megvalósuljon az új épület megépítése.
Az épület utcafronti részében szükséges kialakítani a gépészeti teret, falakkal körülvéve, hogy a környezetére a legkevesebb terhelést jelentse. Az épület zártsorú kialakítású. Az utcafronti járdát az építkezés után a jelenlegi állapotában vissza kell állítani aszfalt burkolattal. Az épület előcsarnoka előtti téren minőségi sajtolt térkő burkolat készül. A medencetér feletti tetőn, valamint az épületben kialakításra kerülő egyéb terasztetőkön kültéri fagyálló greslap kerül betervezésre.
A cca. 1800 m2 alapterületű zöldfelületi részen nagy részben zöldfelület kerül kialakításra. A járható felületek vagy sajtolt beton térkőből vagy murvás kialakításban (erdős rész) készülnek.
A teleket jelenleg 90-95 %-ban zöldfelület borítja. A telekmegosztások után a rendezési terv szerinti kialakításban a terület délkeleti sarkában egy intenzív zöldfelületet kell kialakítani, mely alatt építmény nem helyezhető el. A terület mintegy 1 800 m2 aktív zöldfelületet fog jelenteni, melynek jelentős része jelenleg is kialakult erdős-fás terület. Ezen a területen a betegek regenerációját kiszolgáló parkot kívánunk létesíteni. A területen a lehető legkevesebb burkolt felületet szeretnénk létrehozni. A zöldfelület szervesen kapcsolódik a 3. emeleti tetőteraszhoz, mely az uszoda feletti fedett-áttört tetőterasz burkolt felületekkel. Az épület egyéb lapos tetős részein is tervezünk zöldtető kialakítást.
A nyertes ajánlattevő feladata a Közbeszerzési Dokumentumok részeként rendelkezésre bocsátott tervekben, előírásokban, műszaki irányelvekben és a szerződésben foglaltak alapján az építési beruházás megvalósításához szükséges, még hiányzó tervek és egyéb dokumentumok elkészítése, illetve megszerzése, továbbá valamennyi szükséges hozzájárulás és engedély beszerzése, majd a kivitelezés megvalósítása. Erre tekintettel felhívjuk a figyelmet arra, hogy az alábbi mennyiségek csupán tájékoztató jellegűek.
A részletes műszaki leírást, a műszaki irányelveket a közbeszerzési dokumentáció (Közbeszerzési Dokumentumok) tartalmazza.
Ajánlatkérő felhívja a figyelmet a 321/2015. (X.30) Korm. rendelet 46. § (3) bekezdésében foglaltakra.
Az épület előcsarnokát impozáns nagy belmagasságú térként kell kialakítani és a Frankel Leó utcáról hátra kell húzni, mert egy középület nem nyílhat egy 1,5 méteres járdára. Szintén igény volt a kórház vezetés részéről a mozgólépcső betervezése. Mivel az ORFI jellemzően mozgásszervi betegeket lát el és ezek járóbetegek kezelése zömében a földszinten (diagnosztikai blokk) és az első emeleten (rendelők, uszoda, hidroterápia, nappali kórház, labor) történik célszerű egy a függőleges közlekedő mag nélküli lépcső betervezése, mert a nagy forgalom túlságosan leterheli a lifteket és a lépcsőházat. A mozgásszervi betegek miatt esett a választás a mozgólépcsőre. Fontos szempont volt az alaprajzi kialakításnál az uszoda és azon belül is egy nagy úszómedence elhelyezése. Mivel az épület alá alaptézis volt, hogy ne épüljön kettő vagy több szintes mélygarázs (barlangveszélyes terület, bár a terület alatt nincs barlang, de a résfalas munkagödör körbehatárolással a réteg és torlaszvizek útját is megváltoztathatjuk, ami negatívan hathat a környező épületekre). Ezért a medencét az első emeletre kellett felvinni ahhoz, hogy a pinceszinten a szükséges parkoló mennyiség kialakítható legyen. Az uszodát a járóbetegek és a fekvőbetegeken kívül külsősök is használhatják, időbeni eltolással így a nagy kihasználtság miatt is szükséges volt a mozgólépcső betervezése.
Itt parkolók, központi öltözők, gépészeti és elektromos helyiségek, valamint a központi raktárak kaptak helyet. A parkolótér tűzgátló kapuval két részre osztott.
A bal oldali közlekedőmaghoz kapcsolódóan került tervezésre a központi öltözőblokk, amely több részre osztott (külön orvosi, és külön nővéröltözők). A rámpa alatt elektromos elosztóhelyiségek, gépészet, és sprinkler gépház kapott helyet. A jobb oldali közlekedőmaghoz kapcsolódóan raktárak kerültek tervezésre (takarítóeszköz, szennyesruha, tisztaruha, eszköz). Emellett gépészeti terek kerültek kialakításra.
Az épület jobb oldalára került a pinceszintre vezető rámpa (másik oldalra a villamosmegálló közelsége miatt nem tervezhető), melyhez kapcsolódik a trafóhelyiség, és egy elektromos kapcsolóhelyiség.
Középen van a homlokzati síkból visszahúzott előcsarnok és az innen nyíló üzletek. Az előcsarnok központi részén a recepció/porta kapott helyet. Az előcsarnokban büfé került kialakításra.
A földszint hátsó -keleti- oldala földben van, ablaktalan a meredek terepviszonyok miatt, itt található a diagnosztikai osztály, ahol két röntgen, két ultrahang, csontdenzitométer, MR kapott helyet a hozzájuk kapcsolódó kiegészítő helyiségekkel. A tartózkodó, irodai helyiségek egy kis belső udvarra néznek, ablakos helyiségek. A diagnosztikai osztálynak saját váróhelyisége, és betegfelvétele van. A középső magban a recepció mögött a medence gépészetet került elhelyezésre.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdése szerinti kizáró ok hatálya alá tartozik, továbbá ajánlatkérőnek ki kell zárnia azon ajánlattevőt, alvállalkozót és az alkalmasság igazolásában részt vevő gazdasági szereplőt, akivel szemben a kizáró okok az eljárás során következnek be. A Kbt. 74. § (1) bekezdés b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő̋ szervezetet, aki részéről a kizáró ok az eljárás során következett be. Igazolási mód: Az ajánlattevőnek a kizáró okok fenn nem állását a 321/2015.(X.30.) Korm.rendelet (a továbbiakban: Kr.) 1. § (1)-(5) bek., 2.§ (1) és (4) bek., 3.§, 4.§ (1), (3) és (4) bek., 6-8. §-ai és 10. §-a, valamint a 12-16.§-ai szerint kell igazolnia, ennek során: — a Kr. 1. § (1) bek. alapján valamennyi ajánlattevőnek az ajánlatában ajánlatának benyújtásakor a Kr. II. Fejezetének megfelelően, az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik az előírt kizáró okok hatálya alá, — majd a Kbt. 69. § (4) bek. szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Kr. 8. §-a és 10. §-a szerint kell nyilatkozatokat, igazolásokat benyújtania. Ajánlatkérő felhívja a figyelmet a Kbt. 69. § (5)-(7) és (9) -(11), (13)-(14) bekezd-ben foglaltakra. Az EEKD-t a Kr. 3.-7. §-ai szerint kitöltve, az EKR-ben kell csatolni az ajánlathoz. A Kbt. 67. § (4) bek. alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bek. szerinti kizáró okok hatálya alá eső alvállalkozót, függetlenül attól, hogy az ajánlatkérő az eljárásban nem írta elő a már ismert alvállalkozók megnevezését. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Kr.13. §]. A folyamatban lévő változásbejegyzési eljárásról nemleges tartalommal is nyilatkozni szükséges. — Ajánlatkérő felhívja a figyelmet a Kbt. 64. § szerinti öntisztázás lehetőségére. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: Sz/1.) Alkalmatlan az ajánlattevő, amennyiben (i) az ajánlatban megjelölt, építőipari kivitelezési tevékenységet végző és Magyarországon letelepedett gazdasági szereplő nem szerepel az Étv. 39. § (3) bekezdése szerinti nyilvántartásban, illetve (ii) az ajánlatban megjelölt, építőipari kivitelezési tevékenységet végző és nem Magyarországon letelepedett gazdasági szereplő nem szerepel a letelepedése szerinti ország nyilvántartásában, vagy ha nem rendelkezik a letelepedése szerinti országban előírt engedéllyel, jogosítvánnyal vagy szervezeti, kamarai tagsággal. Sz/2.) Alkalmatlan az ajánlattevő, amennyiben (i) az ajánlatban megjelölt tervezői szolgáltatás tárgya szerint illetékes országos szakmai kamara névjegyzékében történő regisztrációval, illetve (ii) a nem Magyarországon letelepedett gazdasági szereplő nem szerepel a letelepedése szerinti ország nyilvántartásában, vagy ha nem rendelkezik a letelepedése szerinti országban előírt engedéllyel, jogosítvánnyal vagy szervezeti, kamarai tagsággal. Igazolás mód: SZ/1. A Kr. 1. § (1) bek. és 5. § (1) bek. alapján az ajánlattevőnek az ajánlatban csatolnia kell az egységes európai közbeszerzési dokumentumot, melynek elegendő a IV. részének „α” szakaszát kitölteni e tekintetben, figyelemmel arra, hogy a Kr. 2. § (5) bek. alapján az ajánlatkérő elfogadja az érintett gazdasági szereplő egyszerű nyilatkozatát is az SZ/1. számú alkalmassági követelmény előzetes igazolására. A Kbt. 69. § (4)-(7) bekezdése alapján felhívott Magyarországon letelepedett gazdasági szereplő esetén a nyilvántartásban szereplés tényét ajánlatkérő ellenőrzi; nem Magyarországon letelepedett gazdasági szereplő esetén a letelepedés szerinti ország nyilvántartásában való szereplésre vonatkozó igazolást, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezésre vonatkozó igazolást kell benyújtani. SZ/2. A Kr. 1. § (1) bek. és 5. § (1) bek. alapján az ajánlattevőnek az ajánlatban csatolnia kell az egységes európai közbeszerzési dokumentumot, melynek elegendő a IV. részének „α” szakaszát kitölteni e tekintetben, figyelemmel arra, hogy a Kr. 2. § (5) bek. alapján az ajánlatkérő elfogadja az érintett gazdasági szereplő egyszerű nyilatkozatát is az SZ/2. számú alkalmassági követelmény előzetes igazolására. A Kbt. 69. § (4)-(7) bekezdése alapján utólagos igazolásként Ajánlattevő köteles csatolni annak igazolását, hogy szerepel a tervezői szolgáltatás tárgya szerint illetékes országos szakmai kamara névjegyzékében Amennyiben Ajánlattevő szerepel a Kbt. 69. § (11) bek szerinti olyan nyilvántartásban, melyből Ajánlatkérő ingyenesen, közvetlenül hozzájuthat az igazoláshoz szükséges információkhoz, úgy a nyilvántartásban szereplés tényét Ajánlatkérő ellenőrzi. Nem Magyarországon letelepedett Ajánlattevőnek nyertessége esetén legkésőbb a szerződés megkötésének időpontjában szerepelnie kell a tervezői szolgáltatás tárgya szerint illetékes országos szakmai kamara névjegyzékében.